వాతావరణ మార్పు నియంత్రణలు అనివార్యమైన నేపథ్యంలో పెరుగుతున్న పారిశ్రామికావసరాల కోసం అణు విద్యుదుత్పత్తిని ఏకైక ప్రత్యామ్నాయంగా మన పాలకులు ఎంచుకున్నారు. దేశంలో అణు విద్యుత్ ఉత్పత్తిని పెంచే లక్ష్యంతో పది స్వదేశీ ప్రెజరైజ్డ్ హెవీ వాటర్ రియాక్టర్ల (పీహెచ్డబ్ల్యూఆర్)ను నిర్మించే ప్రతిపాదనలకు బుధవారం కేంద్ర కేబినెట్ ఆమోదం తెలిపింది. ఒక్కొక్క రియాక్టర్ 700 మెగావాట్ ఎలక్ట్రిక్ (ఎండబ్ల్యూఈ) విద్యుత్ను ఉత్పత్తి చేయగల సామర్థ్యం కలిగి ఉంటుంది. వివాదాస్పదమైన భారత్– అమెరికా అణు ఒప్పందం తర్వాత అమెరికా అణు నిర్మాణ సంస్థ వెస్టింగ్టన్ హౌస్ దాదాపు దివాలా తీసింది. వెస్టింగ్టన్ హౌస్ సంస్థను సొంతం చేసుకున్న జపాన్ కార్పొరేట్ సంస్థ అయిన తొషిబా తన అమెరికన్ కంపెనీల వ్యయం అదుపు తప్పి, వందల కోట్ల డాలర్లకు పెరిగిపోవడంతో ఈ మార్చిలో చాప్టర్ 11 దివాలా పిటిషన్ను కోర్టులో దాఖలు చేసింది. భారత్లో ఈ సంస్థలు ఆరు ‘ఏపీ 1000’ తరహా అణు విద్యుత్ కేంద్రాలను నిర్మించవలసిన ఒప్పందం అమలుపై చీకట్లు కమ్ముకున్నాయి. ఈ నేపథ్యంలో స్వదేశీ ఇంధనం పరిజ్ఞానంపై ఆధారపడి నడిచే దేశవాళి పీహెచ్డబ్ల్యూఆర్లను నిర్మించాలని కేంద్ర మంత్రివర్గం నిర్ణయం తీసుకుంది. హర్యానాలోకి ఫతేహాబాద్ సమీపంలోని గోరఖ్పూర్లోను, రాజస్థాన్లో బాన్సవాడలోను, మధ్యప్రదేశ్లోని భీమ్పూర్లోను, మాండ్ల జిల్లాలోని చుట్కాలోను, కర్ణాటకలోని కైగాలోను అణు కేంద్రాలను స్థాపించాలని మంత్రివర్గం నిర్ణయించింది.‘భారత ప్రభుత్వ సమగ్ర శక్తి విధానం’ ప్రకారం 2031–-32 నాటికి 63 వేల మెగావాట్ల అణు విద్యుత్తును ఉత్పత్తి చేయాలని కేంద్రం లక్ష్యంగా పెట్టుకుంది. ప్రస్తుతం 22 అణు విద్యుత్ ప్లాంట్ల ద్వారా 6,780 మెగావాట్ల విద్యుత్ ఉత్పత్తి అవుతుంటే 2021–22 నాటికి మరో 6,700 మె.వా. అణువిద్యుదుత్పత్తి సామర్థ్యం పెంపొందించుకునే లక్ష్యంతో ఈ ప్రాజెక్టుల నిర్మాణం చేపట్టాలని కేంద్ర మంత్రివర్గం నిర్ణయం తీసుకుంది. ఈ నిర్మాణం వల్ల స్థానిక పారిశ్రామిక రంగానికి 70వేల కోట్ల రూపాయల మేరకు కాంట్రాక్టు ఆర్డర్లు లభించే అవకాశముండడంతో స్వదేశీ కార్పొరేట్ రంగం ఈ నిర్ణయానికి స్వాగతం పలికింది.ప్రపంచ అణు సంఘం (WNA) అధ్యయనం ప్రకారం ప్రపంచ విద్యుత్ అవసరాల్లో 11 శాతం విశ్వసనీయమైన, నిరంతరాయమైన శక్తి, కార్బన్ డైఆక్సైడ్ ఉద్గారరహిత అణు విద్యుత్ ద్వారానే సమకూరుతోంది. 2017 ఏప్రిల్ నాటికి ప్రపంచవ్యాప్తంగా 449 అణు కేంద్రాలు పనిచేస్తున్నాయి. మరో 60 కొత్త అణు కేంద్రాల నిర్మాణం సాగుతోంది. 2011లో ఫుకుషిమా అణు ప్రమాదంలో ఘోరంగా దెబ్బతిన్న జపాన్ మరో కొత్త అణు కేంద్రం నిర్మాణాన్ని చేపట్టింది. ప్రపంచంలో 50కు పైగా అభివృద్ధి చెందిన దేశాలు, వర్ధమాన దేశాలు అణు విద్యుత్ ఉత్పత్తిపై నేడు దృష్టి సారించాయి. మన పొరుగు దేశం చైనా తన విద్యుత్ అవసరాలను తీర్చుకునేందుకు సంప్రదాయక ఇంధన వనరులపై కాక, ప్రధానంగా అణు విద్యుత్ ఉత్పత్తి కోసం స్వదేశీ, విదేశీ సాంకేతికతపై ఆధారపడిన దీర్ఘకాలిక ప్రణాళికలను రూపొందించింది. ప్యారిస్ ఒప్పందం తర్వాత క్లీన్ ఎనర్జీని ఉత్పత్తి చేసే వైపుకు ప్రపంచం వేగంగా మొగ్గుతున్నది. అందుకు ప్రత్యామ్నాయ ఇంధన వనరుగా అణుశక్తిని ఎంచుకున్నాయి. నేడు అమెరికాలోను, యూరప్లోను అతివాద జాతీయవాదానికి తోడు మార్కెట్ రక్షణ విధానాలను, అణు విద్యుత్ వినియోగం, సంప్రదాయ ఇంధన వనరుల వినియోగాన్ని మరింతగా ప్రోత్సహించే ఆలోచనా విధానం కలిగిన ప్రభుత్వాలు ఉనికిలోకి వచ్చాయి.అణు విద్యుదుత్పత్తి ప్రయత్నాలు ప్రపంచవ్యాప్తంగా మళ్లీ రంగం మీదకు వచ్చిన నేపథ్యంలో కేంద్ర కేబినెట్ నిర్ణయం ఒక గొప్ప ముందడుగుగా కొందరు హర్షం వ్యక్తం చేస్తున్నారు. దేశవాళీ ఇంధనంతో రూపొందే ఈ పీహెచ్డబ్ల్యూఆర్ సహజసిద్ధ యురేనియంను ఇంధనంగా వాడటం వలన అణు ఇంధనం కోసం ఎన్ఎస్జీ సంస్థపై ఆధారపడవలసిన అవసరం ఉండదు. అయితే ఇందులో వాడే భార జలం ఖరీదు సాధారణ నీటిని వినియోగించడం కంటే చాలా రెట్లు అధికంగా ఉండటం వల్ల అణువిద్యుత్పత్తి ఖరీదైన వ్యవహారంగా మారే అవకాశం ఉంది. అయితే ఈ దేశవాళి అణు కేంద్రాలలో వాడే యురేనియం అణు పదార్థం ప్లూటోనియం అనే మరోరకం పదార్థంగా రూపాంతరం చెందుతుంది. ఈ ప్లుటోనియం పదార్థాన్ని అణ్వస్త్రాలలో వినియోగిస్తుండడం వల్ల అణస్త్ర వ్యాప్తి నిరోధక ఒప్పందం పీహెచ్డబ్ల్యూఆర్ నిర్మాణాన్ని వ్యతిరేకిస్తుండడంతో భారత్ మరోసారి అణు ఒంటరితనానికి గురయ్యే ప్రమాదం లేకపోలేదు.అమెరికాలోని త్రీమైల్ ఐలాండ్, రష్యాలోని చెర్నోబిల్, జపాన్ ఫుకుషిమాలాంటి అణు విద్యుత్ కేంద్రాల్లో భారీ ప్రమాదాలే కాకుండా, ప్రపంచ ప్రజలకు తెలియకుండా దాచేసిన వేలాది ఘటనల్లో క్యాన్సర్ లాంటి భయంకరమైన వ్యాధులతో లక్షలాది మంది ప్రజలు చనిపోయారు. మన దేశంలో అణు కేంద్రాల్లో పలుమార్లు ప్రమాదాలు సంభవించాయి. అణు కేంద్రాల నిర్మాణానికి వ్యతిరేకంగా అనేక ప్రజా ఉద్యమాలు పెల్లుబికిన నేపథ్యంలో అణు విద్యుత్ వినియోగాన్ని అనేక దేశాలు నిషేధించాయి, కొత్తవాటి నిర్మాణాన్ని నిలిపివేశాయి. అణు ప్రమాదాలను నివారించే కలిగే, అణువ్యర్థాలను సరిగా విసర్జించగలిగే లేదా వాటిని ప్రమాదరహితంగా తటస్థం చేయగలిగే సాంకేతిక పరిజ్ఞానమేదీ ఏ దేశానికి లేదు. ప్రమాదాల సమయంలో కేవలం బాధితలకు వైద్య, ఆర్థిక సహాయాలను చేయడం మినహా వాటిని నివారించ గలిగే పరిస్థితి లేదు. ప్రమాదాల నివారణతో పాటు ప్రాణాంతక అణు వ్యర్థాల యాజమాన్యానికి చెందిన సాంకేతికత తగినంతగా అభివృద్ధి చెందని, ప్రయోగాత్మక దశలో ఉన్న వాటితో వాణిజ్యం చేయడం నేరం. అపరిణత సాంకేతిక పరిజ్ఞానంతో కూడిన అణు విద్యుత్ ప్లాంట్లను మనపై రుద్దుతున్న దేశ, విదేశీ కార్పొరేట్ సంస్థల ప్రయత్నాలు ఆత్మవినాశకరంగా పరిణమిస్తాయి.
vaataavarana maarpu niyantranalu anivaaryamaina nepathyamlo perugutunna paarisraamikaavasaraala kosam anhu vidyudutpattini ekaika pratyaamnaayamgaa mana paalakulu enchukunnaaru. desamlo anhu vidyut utpattini penche lakshyamto padi swadeshee preserised hevi water reactorla (peehechdabler)nu nirminche pratipaadanalaku budhavaaram kendra kabinet aamodam telipindi. okkokka reactor 700 megavat electric (endabluayue) vidyutnu utpatti cheyagala saamarthyam kaligi untundi. vivaadaaspadamaina bharat– america anhu oppandam tarvaata america anhu nirmaana samstha vestington hous daadaapu diwala teesindi. vestington hous samsthanu sontam chesukunna japan carporate samstha ayina toshiba tana american companyla vyayam adupu tappi, vandala kotla daalarlaku perigipovadamto ee maarchilo chapter 11 diwala pititionnu kortulo daakhalu chesindi. bhaaratlo ee samsthalu aaru ‘apy 1000’ taraha anhu vidyut kendraalanu nirminchavalasina oppandam amalupai cheekatlu kammukunnayi. ee nepathyamlo swadeshee indhanam parignaanampai aadhaarapadi nadiche deshavali peehechdablyurlanu nirminchaalani kendra mantrivargam nirnayam teesukundi. haryanaloki fatehabad sameepamloni gorakhpurlonu, rajasthanlo bansavadalonu, madhyapradeshloni bheempurlonu, mandla jillaalooni chutkaalonu, karnaatakalooni kaigaalonu anhu kendraalanu sthaapinchaalani mantrivargam nirnayinchindi.‘bhaarata prabhutva samagra sakti vidhaanam’ prakaaram 2031–-32 naatiki 63 vela megavatla anhu vidyuttunu utpatti cheyalani kendram lakshyamgaa pettukundi. prastutam 22 anhu vidyut plantla dwara 6,780 megavatla vidyut utpatti avtunte 2021–22 naatiki maro 6,700 me.waa. anuvidyudutpatti saamarthyam pempondinchukune lakshyamto ee praajektula nirmaanam chepattalani kendra mantrivargam nirnayam teesukundi. ee nirmaanam valla sthaanika paarisraamika rangaaniki 70vela kotla roopaayala meraku contractu aardarlu labhinche avakaasamundadamto swadeshee carporate rangam ee nirnayaaniki swaagatam palikindi.prapancha anhu sangham (WNA) adhyayanam prakaaram prapancha vidyut avasaraallo 11 saatam viswasaneeyamaina, nirantaraayamaina sakti, carban diaxide udgaararahita anhu vidyut dwarane samakuurutoemdi. 2017 epril naatiki prapanchavyaaptamgaa 449 anhu kendraalu panichestunnaayi. maro 60 kotta anhu kendrala nirmaanam saagutondi. 2011loo fukushima anhu pramaadamlo ghoramgaa debbatinna japan maro kotta anhu kendram nirmaanaanni chepattindi. prapanchamlo 50ku paiga abhivruddhi chendina deshaalu, vardhamaana deshaalu anhu vidyut utpattipai nedu drushti saarinchaayi. mana porugu desham chaina tana vidyut avasaraalanu teerchukunenduku sampradaayaka indhana vanarulapai kaaka, pradhaanamgaa anhu vidyut utpatti kosam swadeshee, videshee saanketikatapai aadhaarapadina deerghakaalika pranaalikalanu roopondinchindi. paris oppandam tarvaata cleen enarjeeni utpatti chese vaipuku prapancham vegamgaa moggutunnadi. anduku pratyaamnaaya indhana vanarugaa anusaktini enchukunnaayi. nedu americalonu, euraplonu ativaada jaatiiyavaadaaniki thodu market rakshana vidhaanaalanu, anhu vidyut viniyogam, sampradaaya indhana vanarula viniyogaanni marintagaa prothsahinche alochana vidhaanam kaligina prabhutvaalu unikiloki vachayi.anhu vidyudutpatti prayatnaalu prapanchavyaaptamgaa malli rangam meedaku vachina nepathyamlo kendra kabinet nirnayam oka goppa mundadugugaa kondaru harsham vyaktam chestunnaru. deshavali indhanamtho rooponde ee peehechdabler sahajasiddha yureniyamnu indhanamgaa vaadatam valana anhu indhanam kosam nsg samsthapai aadhaarapadavalasina avasaram undadu. ayithe indulo vade bhara jalam khareedu saadhaarana neetini viniyoginchadam kante chala retlu adhikamgaa undatam valla anuvidyutpatti khareedaina vyavahaaramgaa mare avakaasam undi. ayithe ee deshavali anhu kendraalalo vade uranium anhu padaartham plutonium ane marorakam padaarthamgaa roopaantaram chendutundi. ee plutonium padaarthaanni anvastraalalo viniyogistundadam valla anastra vyaapti nirodhaka oppandam peehechdabler nirmaanaanni vyatirekistundadamto bharat marosari anhu ontaritanaaniki gurayye pramaadam lekapoledu.americaloni treemil iland, rashyaaloni chernobil, japan phukushimalanti anhu vidyut kendraallo bhari pramaadaale kakunda, prapancha prajalaku teliyakunda dachesina velaadi ghatanallo cancer lanti bhayankaramaina vyaadhulatho lakshalaadi mandi prajalu chanipoyaru. mana desamlo anhu kendraallo palumaarlu pramaadaalu sambhavinchaayi. anhu kendrala nirmaanaaniki vyatirekamgaa aneka praja udyamaalu pellubikina nepathyamlo anhu vidyut viniyogaanni aneka deshaalu nishedhinchaayi, kottavaati nirmaanaanni nilipivesaayi. anhu pramaadaalanu nivaarinche kalige, anuvyarthaalanu sarigaa visarjinchagalige leda vaatini pramaadarahitamgaa tatastham cheyagalige saanketika parignaanamedii e deshaniki ledu. pramaadaala samayamlo kevalam baadhitalaku vaidya, aardhika sahaayaalanu cheyadam minaha vaatini nivaarincha galige paristhiti ledu. pramaadaala nivaaranatoe paatu praanaantaka anhu vyardhaala yaajamaanyaaniki chendina saanketikata taginantagaa abhivruddhi chendani, prayogaatmaka dasalo unna vaatitho vaanijyam cheyadam neram. aparinata saanketika parignaanamtho kuudina anhu vidyut plantlanu manapai ruddutunna desha, videshee carporate samsthala prayatnaalu aatmavinaasakaramgaa parinamistaayi.